Nooch en lange Schleggelrei mit selle Idea hawwich endlich "ok" gsaat un hab en Facebook Blaat gmacht. Nau hab ich mich bekehrt.  Ich yuus Facebook alli Daag. 'Sis en gudi Weck mit viele Leit zu schwetze. Mer kann Pickders uffloade un dei Freinde uff Facebook kenne Comments datt losse. Es gebt aa viele PA Deitsche Facebook Drupps. Ich hab schunn efters eppes uff Deitsch uff Facebook gelese un gschriwwe. Was ich am beschde finn, is mer kann alde Freinde vun re ganze Welt finne un mit ihr "catch up". Mer kann lese was Neies in ihr Lewe is un Pickders un Video vun ihr aa sehne.